CGH สิ้นสุดซื้อหุ้นคืนคว้า 331 ล้านหุ้น วงเงิน 258.71 ลบ.
CGH สิ้นสุดซื้อหุ้นคืนคว้า 331 ล้านหุ้น วงเงิน 258.71 ลบ.
CGH สิ้นสุดซื้อหุ้นคืนคว้า 331 ล้านหุ้น วงเงิน 258.71 ลบ.
18 พ.ค. 2563

บริษัท คันทรี่ กรุ๊ป โฮลดิ้งส์ จำกัด (มหาชน) หรือ CGH เปิดเผยว่า บริษัทได้สิ้นสุดโครงการซื้อหุ้นคืนเพื่อบริหารทางการเงินเมื่อวันที่ 15 พ.ค.63 โดยสามารถซื้อหุ้นคืนได้รวม 331,378,200 หุ้น หรือคิดเป็น 7.64% ของหุ้นที่จำหน่ายได้แล้วทั้งหมด โดยใช้เงินในการซื้อหุ้นคืนรวมทั้งสิ้น 258,705,921 บาท จากแผนที่จะซื้อหุ้นคืนไม่เกิน 433 ล้านหุ้น คิดเป็นไม่เกิน 9.98% ของหุ้นที่จำหน่ายได้แล้วทั้งหมด
ขณะที่การประชุมคณะกรรมการบริษัทเมื่อวันที่ 15 พ.ค. เห็นชอบให้นำเสนอต่อที่ประชุมสามัญผู้ถือหุ้นเพื่อพิจารณาอนุมัติการออกและเสนอขายตั๋วแลกเงิน และ/หรือหุ้นกู้ และ/หรือตราสารหนี้อื่นใด มูลค่ารวม ณ ขณะใดขณะหนึ่งไม่เกิน 3,500 ล้านบาท
ทั้งนี้ กำหนดประชุมสามัญผู้ถือหุ้นประจำปี 2563 ในวันที่ 26 มิ.ย.63